På grunn av den økende innflytelsen fra det nasjonalsosialistiske partiet NSDAP bestemte Reiniger og Koch seg for å emigrere. Flere av deres venner flyktet fra Tyskland. Det var vanskelig å finne arbeid, og Reiniger ønsket ikke å tilbringe tiden med reklame- og propagandafilmer for nazistene, så hun og ektemannen reiste til Storbritannia i 1936. Samme høst ble hun engasjert av det nye produksjonsselskapet til å lage en film basert på et dikt av A.A. Milne: (norsk: . Dette var en lydfilm, der to sangere sang selve diktet, til musikk av H. Fraser-Simon. Eieren av Facts and Fantasies, Thorold Dickinson, var en bekjent av Reiniger. Han engasjerte henne for en film til, men selskapet fikk økonomiske problemer og filmen ble aldri ferdigstilt.